Wiepře (lit. "Vepriai") to nojwiynkše miasto gminy rejōnowyj Wiukōmiyř na Litwie, usytuowane na pouedniowy-zachōd ôd Wiukōmiyřa, majōnce ōngyfer 1000 miyškańcōw (2005). Historyjo. Wiepře ôstouy wzniyśōne na wzgōřu kole jeziora Wiepře a na pouedniy ôd řyki Świynty. Piyršy roz ô Wiepřach ("Weppren") wspōmino sie we ôpisie drōg přigotowanym we 1384 roku bez zakōn křižocki. We středniowieču Wiepře bōuy grodym warownym, chrōńōncym ziymie litewske před napadōma s zachodu, guōwniy ze strōny Křižokōw. We čosie kōnfliktu ô wuadza we Wielgim Ksiynstwie Litewskym, zjydnočōne siuy Wielgygo Fysta Litewskigo Witolda Kiejstutowiča a Zakōnu Křižackigo zaatakowouy a zdobōuy zōmek wiepřański we 1384. Gdy ino zagrožyniy znikuo, zōmek ôstou překštoucōny we dwōr stanowiōncy wuasność kolejno kupy šlacheckych familiji.